text: [{"text_idx": "#000002", "text": "Ta\u00f0 er granskarin Sanne Storm, sum fer at leggja fram ty\u0301dningarmestu u\u0301rslitini i\u0301 landsfevnandi kanning av sa\u0301larligu heilsuni hja\u0301 f\u00f8royskum kvinnum - hetta i\u0301 samband vi\u00f0 barnsbur\u00f0"}, {"text_idx": "#000003", "text": "- Vi\u00f0 st\u00f8\u00f0i i\u0301 landsfevnandi kanning av 424 f\u00f8royskum kvinnum, hevur granskarin Sanne Storm skipa\u00f0 tv\u00f8rfakligt samstarv millum jar\u00f0am\u00f8\u00f0rat\u00e6nastuna, Gigni, og Psykiatriska Depilin, at finna fram til trivna\u00f0 og sa\u0301larligu heilsust\u00f8\u00f0una, me\u00f0an kanna\u00f0u kvinnurnar eru vi\u00f0 barn"}, {"text_idx": "#000004", "text": "I\u0301 dag, mikudagin 7. juni, fer granskarin Sanne Storm at leggja fram ty\u0301dningarmestu u\u0301rslitini i\u0301 landsfevnandi kanning av sa\u0301larligu heilsuni hja\u0301 f\u00f8royskum kvinnum, me\u00f0an t\u00e6r eru vi\u00f0 barn og eftir at t\u00e6r hava a\u0301tt. Framl\u00f8gan er i\u0301 Kongsh\u00f8ll, hon er almenn og byrjar klokkan 15. Hesum bo\u00f0ar Landssju\u0301krahu\u0301si\u00f0 fra\u0301 - Vi\u00f0 st\u00f8\u00f0i i\u0301 landsfevnandi kanning av 424 f\u00f8royskum kvinnum, hevur granskarin Sanne Storm skipa\u00f0 tv\u00f8rfakligt samstarv millum jar\u00f0am\u00f8\u00f0rat\u00e6nastuna, Gigni, og Psykiatriska Depilin, at finna fram til trivna\u00f0 og sa\u0301larligu heilsust\u00f8\u00f0una, me\u00f0an kanna\u00f0u kvinnurnar eru vi\u00f0 barn. Talan er um hagfr\u00f8\u00f0iliga samanberandi gransking, har ma\u0301li\u00f0 hevur veri\u00f0 at finna fram til, hv\u00f8rt samsvar er millum t\u00e6r kvinnur, i\u00f0 ikki kendu seg v\u00e6l me\u00f0an t\u00e6r vo\u0301ru uppa\u0301 vegin, og kvinnurnar, i\u00f0 ikki kendu seg v\u00e6l eftir barnsbur\u00f0in.Annan vegin avdu\u0301kar kanningin n\u00f8kur almenn vi\u00f0urskifti, i\u00f0 vi\u0301sa, hvussu trivna\u00f0urin kann ver\u00f0ur settur i\u0301 vanda, og skapa st\u00f8rri sannli\u0301ki fyri mistrivna\u00f0i, solei\u00f0is at barnsbur\u00f0artunglyndi kann taka seg upp undir vi\u00f0gongu og eftir barnsbur\u00f0. Men hinvegin avdu\u0301kar kanningin eisini vi\u00f0urskifti, i\u00f0 eru tengd at sta\u00f0bundnari mentan og ti\u0301skil sprottin u\u0301r serligum f\u00f8royskum vi\u00f0urskiftum, skrivar Landssju\u0301krahu\u0301si\u00f0.- Kanningin avdu\u0301kar til d\u00f8mis tann pu\u0301ra o\u0301v\u00e6nta\u00f0a vandan, ella signifikanta risikofatorin, i\u00f0 ger seg galdandi, ta\u0301 mamman, i\u00f0 er uppa\u0301 vegin ella ny\u0301ligani hevur a\u0301tt, by\u0301r i\u0301 sama hu\u0301si sum foreldrini ella verforeldrini, sigur Sanne."}]